पेटीएम के फाउंडर विजय शेखर शर्मा ने Via.com को खरीदने की उनकी कंपनी की योजना के बारे में बिजनेस पेपर इकनॉमिक टाइम्स ने बात करने की कोशिश की लेकिन उन्हें कोई जवाब नहीं मिला। Via.com की वेबसाइट पर दिए गए ऐड्रेस और उसके सीईओ स्वामीनाथन वेदारण्यम के ऐड्रेस पर भेजी गई ईमेल्स का जवाब भी नहीं आया। बेंगलुरु की Via.com को इंडो यूएस वेंचर पार्टनर्स और सिकोइया कैपिटल सहित वेंचर कैपिटल इनवेस्टर्स का सपोर्ट हासिल है। उसने फंडिंग में करीब 1.5 करोड़ डॉलर जुटाए हैं। यह कंपनी 2007 में शुरू हुई थी। इसे तब फ्लाइटराजा के नाम से जाना जाता था।